Ny teori: Mona Lisa var en kinesisk slave
Forskere og historikere slutter aldri å undre seg over hvem kvinnen som er portrettert i da Vincis berømte maleri er. Tidligere har det vært antatt at kvinnen som satt modell var Lisa Gherardini, og italienske arkeologer fant i 2012 et skjelett de mente tilhørte nettopp denne kvinnen. Den italienske historikeren og forfatteren Angelo Paratico har de siste 20 årene bodd i Hong Kong, hvor han har forsket på sammenhengene mellom hjemlandet og Kina.I sin nye bok «Leonardo da Vinci: a Chinese scholar lost in Renaissance Italy» hevder forfatteren å kunne bevise at da Vincis mor egentlig kom fra Kina, og at det trolig er hun som er avbildet i det sagnomsuste kunstverket, ifølge Daily Mail. - En velstående klient av Leonardos far hadde en slave som het Caterina. Etter 1452, da Leonardo ble født, forsvant hun fra alle dokumenter. Hun jobbet ikke der lenger, sier Paratico til avisen South China Morning Post, skriver avisen. Leonardo da Vincis ble født i den toskanske fjellandsbyen Vinci og skal være sønn av den florentinske notaren Piero da Vinci og ei bondejente ved navn Caterina.Ifølge forskningen til Paratico er det sannsynlig at da Vincis mor var en slave, noe han mener var svært vanlig i Italia på den tiden. Han peker også på at kvinnen som er portrettert har kinesiske trekk, at landskapet i bakgrunnen ser typisk kinesisk ut og at kunstneren selv var vegetarianer, noe som var høyst uvanlig i Italia på 1500-tallet. Historikeren innrømmer imidlertid selv at har vaklende beviser for sine påstander og håper en DNA-undersøkelse av kunstnerens slektninger kan gi svar. Leonardo da Vinci brukte omtrent 15 år på å fullføre det som har blitt ett av verdens mest berømte malerier.
En italiensk historiker og forfatter mener han har løst Mona Lisa-mysteriet. Han tror kvinnen som er avbildet er Leonardo da Vincis mor, og at hun egentlig var en kinesisk slave. Lisa-mysteriet. Han tror kvinnen som er avbildet er Leonardo da Vincis mor, og at hun egentlig var en kinesisk slave.